                                                                                                        Anexa nr. 2  la
                                                                                                   ordinul nr. 288 din
                                                                                                              28.12.2012 

                                                     Norme 

privind executarea copiilor, mulajelor,  facsimilelor, tirajelor postume de pe bunuri culturale mobile.

1.  Prezentele Norme sunt elaborate în conformitate cu prevederile art. 16 şi art. 30, alin.(1), litera a) din Legea nr.280 din 27 decembrie 2011privind protejarea patrimoniului cultural naţional mobil.

2. Normele reglementează procedura şi metodologia de executare a copiilor, mulajelor,  facsimilelor, tirajelor postume de pe bunuri culturale mobile clasate în categoriile juridice A –“Tezaur” şi B – “Fond” ale patrimoniului cultural naţional mobil.

3. Copiile, mulajele, tirajele postume şi facsimilele executate de pe bunuri culturale mobile clasate trebuie să fie marcate vizibil pentru a nu fi confundate cu originalul; ele vor purta menţiunea copie, facsimil, tiraj postum, numele autorului şi anul in care au fost realizate, precum şi specificarea colecţiei in care se află originalul. 

4. Menţiunile prevăzute la punctul 3 sunt obligatorii, indiferent de anul in care au fost realizate copiile, mulajele, tirajele postume şi facsimilele şi ori de cate ori acestea sunt aduse la cunoştinţa publicului. 
5.  Copiile, mulajele, tirajele postume şi facsimilele de pe bunuri culturale mobile clasate, aflate în proprietate publica, pot fi executate numai cu acordul scris al titularului dreptului de administrare. 

6. Copiile, mulajele, tirajele postume şi facsimilele de pe bunuri culturale mobile clasate, aflate in proprietatea persoanelor fizice sau juridice de drept privat, pot fi executate numai cu acordul scris al proprietarului.

7. Reproducerea bunurilor culturale mobile clasate prin mijloace foto, video sau numerice se face cu acordul scris al titularului dreptului de administrare sau al proprietarului bunului reprodus, după caz.

8. Persoanele care execută copii, mulaje, tiraje postume şi facsimile de pe bunuri culturale mobile clasate sunt obligate să utilizeze tehnici adecvate şi să ia măsurile necesare pentru a nu afecta integritatea şi calitatea originalelor.

9. Persoanele fizice şi juridice deţinătoare de bunuri culturale mobile clasate, titularii altor drepturi reale asupra bunurilor culturale mobile clasate sânt obligaţi să deţină un Registru de evidenţă a bunurilor culturale mobile clasate, de pe care s-au realizat copii, mulaje,  facsimile, tiraje postume, conform modelului prevăzut în anexa la prezentele Norme.

